Diari Oficial de la Generalitat Valenciana


Sumari del DOGV 4177, del 28-01-2002 (2002/368)

Informació pública del pla parcial i de la proposta de programa d'actuació integrada del sector R-8, Foies A, del Pla General d'Ordenació Urbana de Xàtiva. Expedient 447/2001.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/368


Organisme emissor
:   Ajuntament de Xàtiva

Tipus de document
:   Anunci

Informació pública del pla parcial i de la proposta de programa d'actuació integrada del sector R-8, Foies A, del Pla General d'Ordenació Urbana de Xàtiva. Expedient 447/2001. [2002/Q368]
  
En virtut de la Resolució adoptada per l'alcalde president de la corporació, número 718, de data 10 de setembre de 2001, a la vista de la proposta promoguda per Hermanos Cuquerella, CB, de programa d'actuació integrada de la unitat d'execució número 1 del sector R-8, Foies A, del sòl urbanitzable, amb una superfície de 71.167 metres quadrats, que comprén una alternativa tècnica i un avantprojecte d'urbanització de la UE número 1, i un pla parcial de l'ordenació detallada del Pla General d'Ordenació Urbana que contempla: la delimitació de tres unitats d'execució denominades número 1, número 2 i número 3, es va acordar sotmetre a exposició pública la següent documentació:
  
Se sotmet a exposició pública el pla parcial durant un mes, i se n'exhibeix la documentació completa la qual es podrà consultar en aquest ajuntament (Departament d'Urbanisme). Simultàniament es tramitarà la proposta de programa d'actuació integrada, que se sotmetrà a informació pública, i l'avantprojecte d'urbanització, mitjançant la publicació d'un anunci en un diari d'informació general editat a la Comunitat i, simultàniament, en el Diari Oficial de la Generalitat Valenciana, durant el qual es podran formular al·legacions, i també es podran consultar en aquest ajuntament les actuacions que es deriven de la documentació a què es fa referència i presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El període d'exposició al públic d'una primera iniciativa de programa, s'efectuarà per un període de 20 dies, si algú hagués iniciat una segona exposició d'una altra en competència amb aquella, s'escaurà la pròrroga de terminis regulada en l'article 46.4, per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment del darrer dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, del programa d'actuació i del pla parcial, amb l'aportació de la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, en la següent data hàbil a la conclusió del termini per a presentar-les.
  
Atés el que s'estableix en l'article 46.3-4 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el canvi o substitució de determinacions en els plans o programes exigeix complir el mateix procediment legal previst per a l'aprovació d'aquestes, que s'exposarà al públic durant un mes, i se n'exhibirà la documentació completa, si bé quan es tramiten amb els programes, seran aplicables les regles a què es fan referència, però únicament pel que fa a l'adjudicació.